CELEX: C2004/300/98
Language: et
Date: 2004-12-04 00:00:00
Title: Kohtuasi T-408/04: Anke Kröppelin'i 4. oktoobri 2004. aasta hagi Euroopa Liidu Nõukogu vastu

4.12.2004   
            
            
               ET
            
            
               Euroopa Liidu Teataja
            
            
               C 300/50
            
         Anke Kröppelin'i 4. oktoobri 2004. aasta hagi Euroopa Liidu Nõukogu vastu
   (Kohtuasi T-408/04)
   (2004/C 300/98)
   Kohtumenetluse keel: prantsuse
   Anke Kröppelin, elukoht Brüssel, esitas 4. oktoobril 2004 Euroopa Ühenduste Esimese Astme Kohtusse hagi Euroopa Liidu Nõukogu vastu. Hageja esindajad on advokaadid Sébastien Orlandi, Albert Coolen, Jean-Noël Louis ja Etienne Marchal, kohtudokumentide kättetoimetamise aadress Luxembourgis.
   Hageja palub esimese astme kohtul:
   
               —
            
            
               tühistada nõukogu otsus, millega keelduti hagejale maksmast kodumaalt lahkumise toetust ja andmast sellest tulenevaid õigusi alates tema teenistusse asumisest 1. novembril 2003;
            
         
               —
            
            
               jätta kohtukulud nõukogu kanda.
            
         Õiguslikud alused ja peamised argumendid
   Enne nõukogu teenistusse asumist töötas hageja Brüsselis Land Mecklenburg-Vorpommern'i kantseleis. Antud hagiavalduses vaidlustab ta otsuse, millega keelduti talle kodumaalt lahkumise toetust maksmast.
   Oma hagi toetuseks viitab hageja personalieeskirjade VII lisa artikli 4 lõike 1 punkti a rikkumisele, mis seisneb selles, et nõukogu ei arvestanud tema olukorda, mis tulenes tema teenistusest teise riigi heaks. Lisaks väidab hageja, et rikuti võrdse kohtlemise ja mittediskrimineerimise põhimõtet.